Rungkun basa Ostronési

Rungkun basa Ostronési nya'entu atu rungkun basa nyang dipaké di Asia Kidul-wètan, Madagaskar, pulo-pulo Laotan Anteng, èn Taiwan (ama entu negeri punya penjogrog pribumi). Basa-basa deri ni rungkun punya pemaké secuplek 386 juta orang (4.9% deri segenep orang nyang ada di dunia). Bahnanya, rungkun Ostronési jadi rungkun basa paling gedé nomer 5 kalu diitung deri jumblah pemakénya. Basa-basa gedé nyang masup ni rungkun entu kaya' misalnya basa Melayu èn basa Indonésia,) basa Jawa, basa Sunda, basa Tagalog (dibakuin jadi basa Pilipin), basa Madagaskar ama basa Bisaya. Ni rungkun punya basa cupleknya ampé 1,257 biji, paling banyak kedua (abis rungkun Niger-Kongo) deri rungkun-rungkun basa laèn.

 Ruju'an 

Bangsaan:Basa Ostronési
Bangsaan:Rungkun basa